આ અંગેની વિગત એવી છે કે ઘાટલોડિયા વિસ્તારમાં આવેલી દેશવાલી સોસાયટીમાં ડેવિડ બંસીધર જોશી પોતાના પરિવાર સાથે રહે છે. ડેવિડ ગુજરાત યુનિ.ના એમએસડબ્લ્યુ વિભાગમાં અભ્યાસ કરે છે. આજે વહેલી સવારે ડેવિડે પોતાના ઘરે લોખંડનો દસ્તો લઇ પોતાના માથામાં મારી દીધો હતો. ઘરમાં જ દસ્તો મારીને આપઘાતનો પ્રયાસ કરતાં પરિવારજનો દોડી ગયા હતા અને ઇજાગ્રસ્ત ડેવિડને સારવારાર્થે સોલા સિવિલ હોસ્પિટલ ખસેડયો હતો.